Համայնքի ղեկավար Հակոբ Բալասյանի շնորհավորանքը մանուկներին

Սիրելի՛ փոքրիկներ,   
Ի սրտե շնորհավորում եմ ձեզ ամենապայծառ, լուսավոր և հրաշալի տոնի` Երեխաների պաշտպանության միջազգային օրվա առթիվ:   
Յուրաքանչյուր երեխա երջանիկ լինելու իրավունք ունի, որն ապահովելը բոլորիս՝ պետության, տեղական իշխանությունների, հասարակության և ընտանիքի խնդիրն է: ՏԻՄ մարմիններն առավելագույնս ընդգրկված են երեխաների կրթության և դաստիարակության գործընթացում: Երեխաների նկատմամբ առանձնահատուկ սերն ու ջերմությունը մեր ժողովրդի հոգևոր նկարագրի և ներաշխարհի անբաժանելի մասն է, որոնք դրսևորվում են ամեն օր և ամեն ժամ: Մենք ջանք ու եռանդ չենք խնայի երեխաներին անհոգ և ուրախ մանկություն ապահովելու հարցում: Մատաղ սերնդի առողջության, կրթության ու դաստիարակության հարցերը մշտապես գտնվում եմ Բյուրեղավանի համայնքապետարանի ուշադրության կենտրոնում:

Հունիսի 1-ի առթիվ կրկին ջերմ շնորհավորանքներս եմ հղում բոլոր երեխաներին` մաղթելով նրանց առողջություն և անամպ երկինք: Մեր նպատակն է, որ նրանք ունենան անհոգ մանկություն, արժանապատիվ ու բարեկեցիկ ապագա:  
Եղեք առո՛ղջ ու երջանի՛կ, նաև արդարացրե՛ք ձեզ հետ կապված մեր բոլոր հույսերը: